Diari Oficial de la Generalitat Valenciana


Sumari del DOGV 5756, del 06-05-2008 (2008/5550)

Informació pública de l'aprovació de la gestió indirecta de l'ordenació, gestió i execució del sector 4 de la finca Terol, i suspensió de llicències.
-----------------------------------------------------------------------------------------------------------------------------------------------------

### Dades del document

Número de DOGV
:   5756

Data del DOGV
:   06-05-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/5550


Data del document
:   25-04-2008

Organisme emissor
:   Ajuntament de Tibi

Tipus de document
:   Informació Pública

Descriptors 

:   * Tibi
    * pla d'urbanisme
    * administració local

Informació pública de l'aprovació de la gestió indirecta de l'ordenació, gestió i execució del sector 4 de la finca Terol, i suspensió de llicències. [2008/5550]  
El Ple de l'Ajuntament de Tibi que presidisc, en sessió ordinària de data 24 d'abril de 2008, va adoptar l'acord que transcrit literalment diu:  
«Per Acord de l'Ajuntament en ple de data 31 de maig de 2006 es va determinar denegar l'exposició pública d'una iniciativa d'ordenació detallada del sector 4 del sòl urbanitzable de la finca Terol i de programació d'una porció minoritària d'este (UE 2).  
L'acord, inicialment impugnat per l'aspirant a urbanitzador, però hui ferm a causa del desistiment de l'urbanitzador proponent de l'acció inicialment plantejada, tal acord, diem, es fundava en la necessitat d'atendre les situacions de consolidació i d'adquisició en la forma establida en la Llei Urbanística Valenciana (LUV).  
En el mateix acord es va formular com a desideràtum la gestió directa del sector 4; desideràtum, en tant que tal formulació no va quedar revestida de la formalitat i els requisits materials exigits per la llei (art. 270 LUV).  
Després de l'adopció del mencionat acord es va aprovar i va subscriure un conveni urbanístic amb la Comunitat de Propietaris de la Finca Terol (entitat que agrupa la majoria dels propietaris i dels terrenys inclosos en el denominat sector 4). En tal conveni es va abundar en la gestió directa de l'actuació, des de la iniciativa pública, assentant-se les bases de l'ordenació i gestió en termes, com no podia ser d'una altra manera, de respecte de les situacions de consolidació.  
El necessari finançament de la iniciativa de gestió directa han cristal·litzat en l'acord adoptat en l'Assemblea de la Comunitat de propietaris de la Finca Terol el 30 de març de 2008, que es compromet a l'aportació del finançament necessari per a atendre, amb independència i anticipadament a l'ingrés de les quotes d'urbanització, les quantitats a què arriben els gastos derivats de la gestió directa en el corrent i en el pròxim exercici pressupostari; és a dir: les disponibilitats necessàries per a la redacció dels documents i treballs tècnics d'ordenació, execució i gestió, treballs topogràfics i estudi geotècnic.  
En expedient ad hoc s'ha procedit a la generació de crèdit en el pressupost del present exercici per a atendre els gastos referits, estant en l'expedient el certificat de la Intervenció Municipal de fons.  
Suspensió d'acords de programació.   
D'altra banda, d'acord amb allò que s'ha establit en l'article 202 del Decret del Consell de la Generalitat Valenciana 67/2006, de 19 de maig, que va aprovar el Reglament d'Ordenació i Gestió Territorial i Urbanística (ROGTU): "1. Quan en virtut del règim establit per a les àrees semiconsolidades hagen d'excloure's de l'actuació integrada determinats àmbits d'actuacions aïllades, la superfície computable del sector s'obtindrà restant de la superfície del sector la superfície de les dites actuacions aïllades. 2. En els supòsits indicats en l'apartat anterior, l'edificabilitat total del sector s'obtindrà d'aplicar l'índex d'edificabilitat bruta a la superfície computable del sector. Els estàndards dotacionals s'obtindran a partir de l'edificabilitat bruta indicada anteriorment i de la superfície computable del sector. Estos estàndards es podran incrementar justificadament per a tindre en compte la demanda de servicis de les àrees subjectes a actuacions aïllades".  
És clar que, d'acord amb este precepte, el degut tractament, d'acord amb la LUV, de les situacions de consolidació -a determinar en el pla parcial del sector IV-, obligarà a la modificació de determinacions d'ordenació estructural (almenys quant al recàlcul de les edificabilitats dels respectius sectors i la seua ponderació relativa per a la satisfacció de càrregues de cessió i urbanització que, d'acord amb l'homologació aprovada, estos deuen compartir).  
Per tal raó, per a assegurar el tractament d'estes situacions, ha de procedir-se a la suspensió de llicències i acords de programació en tot l'àmbit de l'àrea de repartiment del sòl homologat en la finca Terol, a fi que l'eventual tràmit de nous programes no interferisca ni comprometa el tractament dels sòls consolidats, pel termini d'un any, prorrogable per un altre més en els termes legalment establits.  
Conforme a l'article 103.1 de la LUV "Els òrgans administratius competents per a sotmetre a informació pública plans i programes, inclús abans de convocar esta, podran acordar la suspensió de la tramitació i de l'atorgament de llicències d'activitat, de parcel·lació de terrenys, edificació i demolició per a àrees o usos determinats, a fi de facilitar l'estudi o reforma de l'ordenació urbanística. Els actes administratius pels quals es decrete la suspensió de llicències, per a produir efecte, hauran de ser publicats en el Diari Oficial de la Comunitat Valenciana".  
Conforme a l'article 290 del ROGTU "La suspensió de llicències implicarà igualment la dels acords aprobatoris de nous programes en la zona afectada. Durant el període de vigència de la suspensió dels acords aprobatoris de programes no s'admetran iniciatives de programació. 2. Els programes aprovats no es veuran afectats per la suspensió de llicències i programes, llevat que en acordar la suspensió així es faça constar expressament en la resolució. En cas d'adoptar-se esta última mesura cautelar, es meritaran les indemnitzacions que pertoquen".  
La suspensió s'extingirà, en tot cas, en el termini d'un any. Si s'haguera produït dins d'eixe termini la convocatòria de la informació pública, la suspensió es mantindrà per a les àrees les noves determinacions de planejament de les quals suposen modificació de l'ordenació urbanística i els seus efectes s'extingiran definitivament transcorreguts dos anys des de l'acord de suspensió adoptat per a facilitar l'estudi del planejament o la seua reforma. Si la convocatòria d'informació pública es produïx una vegada transcorregut el termini de l'any, la suspensió derivada d'esta convocatòria d'informació pública tindrà també la duració màxima d'un any.  
En tot cas, la suspensió s'extingirà amb l'aprovació definitiva del planejament.  
Els peticionaris de llicències sol·licitades amb anterioritat a la suspensió tindran dret a ser indemnitzats del cost dels projectes i a la devolució dels tributs i càrregues satisfetes a causa de la sol·licitud, sempre que esta fóra conforme amb l'ordenació urbanística vigent en el moment en què va ser efectuada i resultara denegada per incompatibilitat amb el nou planejament. Només en els casos previstos en les lleis pertocarà, a més, la indemnització pels perjuís irrogats per l'alteració de planejament.  
Extingits els efectes de la suspensió en qualsevol dels supòsits previstos, no podran acordar-se noves suspensions en el termini de cinc anys, per idèntica finalitat.  
La suspensió de llicències implica, també, conforme a l'article 103 LUV, la dels acords aprobatoris de nous programes en la zona afectada: àrea de repartiment del sòl homologat de la finca Terol. El programa aprovat en el sector III, no es veurà afectat per la suspensió, sense perjuí de les indemnitzacions que pertoquen, i que es traslladaran al compte de liquidació definitiva de la reparcel·lació d'este sector (de la seua àrea reparcel·lable).  
Contingut de l'alternativa tècnica de gestió directa.  
El mateix resultarà dels treballs tècnics d'ordenació i gestió que l'Ajuntament ha de contractar, tal com es va convindre amb l'associació de veïns propietaris de la finca Terol.  
En virtut d'això es proposa al Ple de l'Ajuntament l'adopció dels acords següents:  
Primer. Escometre per gestió directa l'ordenació, gestió i execució del denominat sector 4 del sòl homologat en la finca Terol, de Tibi.  
Segon. Suspendre llicències i acords de programació en tot l'àmbit de l'àrea de repartiment del sòl homologat en la finca Terol, a fi de procedir a l'estudi del planejament i la seua reforma.   
La suspensió s'acorda per terme d'un any, però serà prorrogable per un altre més en els termes legalment establits.  
La suspensió no arriba a l'àmbit del sector 3, sense perjuí del que de la modificació de l'ordenació estructural derive, el resultat de la qual s'incorporarà, en tot cas, al compte de liquidació definitiva de la reparcel·lació del referit sector.  
Tercer. Denegar expressament a Francisco Moyano Gómez la petició d'iniciació de concurs de programació dels sectors I i II de la finca Terol, formulada pel seu escrit de 6 de febrer de 2008 (RE 230), en els termes de l'article 130 i 131 de la LUV, determinant que, sense perjuí de la suspensió acordada, la programació dels sectors I i II de Terol quedarà vinculada i serà subsegüent en el temps a la del sector IV, per la prevalença del tractament de les situacions de consolidació, tal com ha quedat de manifest en el cos expositiu d'esta proposta, no pertocant tampoc fins eixe moment, l'aprovació de bases particulars de programació per al desenrotllament per gestió indirecta d'estos dos sectors (I i II).  
Quart. Notificar l'acord adoptat:  
A l'associació de veïns propietaris de la finca Terol.  
Al particular sol·licitant de les condicions de programació dels sectors I i II,   
Cinqué. Publicar l'edicte de suspensió de llicències en la forma legalment establida.»  
Cosa que s'informa als interessats als efectes oportuns.   
Tibi, 25 d'abril de 2008.- L'alcalde: Jesús Ferrara Machés.